Document ID: 32000R1929

Ir-Regolament tal-Kummissjoni (KEE) Nru 1929/2000
tat-12 ta Settembru 2000
li jemenda Regolament (KE) Nru 2603/1999 li jniżżel regoli dwar it-transizzjoni tas-support ta’ żvilupp rurali provdut mir-Regolament tal-Kunsill (KE) Nru 1257/1999 kif jirrigwarda t-trasformazzjoni ta’ rabtiet agro-ambjentali taħt Regolament tal-Kunsill (KEE) Nru 2078/92
Il-Kummissjoni tal-Komunitajiet Ewropej,
Wara li kkunsidrat it-Trattat li jistabilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1257/1999 tas-17 ta Mejju 1999 dwar is-support għal żvilupp rurali mill-Fond ta’ Gwida u Garanzija Agrikulturali Ewropea (FAEGG) u li jemenda u jabolixxi ċerti regolamenti [1], u partikolarment l-Artikolu 53(1) tar-Regolament,
Billi:
(1) Regolamenti kurrenti ma jippermettux it-trasformazzjoni ta’ rabtiet agro-ambjentali taħt Regolament tal-Kunsill (KEE) Nru 2078/92 [2], kif emendata mir-Regolament tal-Kummissjoni (KE) Nru 2772/95 [3], f’rabta ġdida taħt ir-Regolament il-ġdid (KE) Nru 1257/1999. L-Artikolu 13 ta’ Regolament tal-Kummissjoni (KE) Nru 746/96 [4], kif emendat b’Regolament (KE) Nru 435/97 [5], li jqiegħed regolamenti dettaljati għall-applikazzjoni ta’ Regolament (KEE) Nru 2078/92 jiddikjara li rabta tista’ tiġi trasformata f’rabta oħra biss fi żmien perjodu ta’ ħames snin.
(2) Biex jiggarantixxi implimentazzjoni aħjar tal-perjodu ta’ programmar ġdid fir-rigward ta’ miżuri agro-ambjentali, Pajjiżi Membri m’għandhomx jitħallew jawtorizzaw it-trasformazzjoni ta’ rabta agro-ambjentali kuntrattata fuq bażi ta’ regolamenti qodma f’rabta ġdida ta’ ħames snin jew aktar taħt Regolament (KE) Nru 1257/1999 sakemm ir-rabta l-ġdida ma tkunx definittivament ta’ ġid għall-ambjent.
(3) Il-miżuri provduti f’dan ir-Regolament huma skond l-opinjoni tal-Kumitat ta’ Strutturi Agrikulturali u Żvilupp Rurali,
ADOTTAT DAN IR-REGOLAMENT:
Artikolu 1
Fl-aħħar ta’ l-Artikolu 3, il-paragrafu li ġej jiġi miżjud ma’ Regolament tal-Kummissjoni (KE) Nru 2603/1999 [6]:
"4. Qabel l-aħħar tal-perjodu għat-twettiq ta’ rabta taħt Regolament (KEE) Nru 2078/92, Pajjiżi Membri li daħlu għal din ir-rabta jistgħu jawtorizzaw it-trasformazzjoni ta’ din ir-rabta f’rabta ġdida għal ħames snin jew aktar taħt Regolament (KE) Nru 1257/1999 provdut li:
(a) dan it-trasferiment huwa bla dubju ta’ benefiċċju għall-ambjent, u
(b) ir-rabta eżistenti hi sinifikattivament rafforzata."
Artikolu 2
Dan ir-Regolament għandu jidħol fis-seħħ fil-20 jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Japplika mill-1 ta Jannar 2000.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, 12 ta Settembru 2000.

Labels: 19
6
20